**30. Karateþing 25. Febrúar 2017. Þingskjal nr. \_\_\_\_\_\_**

**Íþróttamiðstöðin Laugardal.**

**Tillaga lögð fyrir Karateþing.**

**Greiðslur fyrir dómgæslu**

Dómaranefnd KAÍ leggur til að dómurum á mótum á vegum KAÍ verði greitt fyrir vinnu sína.  Greiðslur skulu miðast við stærð móta.  Fyrir minni mót s.s. bikarmót skal vera greitt 5.000 kr. en fyrir stærri mót s.s. barna- og unglingamót skal greitt 10.000 kr. á hvern dómara.

KAÍ mun þá sjá um að greiða dómurum fyrir umrædd mót í lok hverrar annar, en rukka aðildafélög fyrir þessa vinnu.  Greiðsla félaga skal vera sem hluti af þátttökugjöldum fyrir hvert mót.

**Greinagerð;**

Undanfarin 3 ár hefur verið erfitt að fá nægan fjölda dómara á karatemót sérstaklega eftir að kröfur um fjölda dómara breyttust með nýjum útgáfum af keppnisreglum WKF.  Borið hefur við að dómarar hafa ekki talið sig geta komið á mót sökum vinnutaps.  Einnig þarf að auka hvata fyrir dómgæslu svo nýliðun í greininni verði ásættanleg. Karateíþróttin er ein fárra íþrótta sem ekki greiðir fyrir dómgæslu á mótum sínum, í flestum löndum erlendis er karatedómurum greitt fyrir störf sín.